Γεγονότα Ιουνίου 2013

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούνιο του 2013, συνοδευόμενα από τις πηγές μέσω των οποίων μεταδόθηκαν. 

## 1η Ιουνίου
;Διαδηλώσεις
*Διεξάγονται σε πολλές πόλεις, όπως η Φρανκφούρτη, η Μαδρίτη και η Λισαβόνα διαδηλώσεις εναντίον της λιτότητας στην Ευρώπη, στο πλαίσιο πανευρωπαϊκών κινητοποιήσεων. (enet.gr)
*Διαδηλώσεις στο Πάρκο Γκεζί (2013): Πλήθη κόσμου συγκεντρώνονται ξανά στην πλατεία Ταξίμ της Κωνσταντινούπολης, σε μία ακόμη διαδήλωση εναντίον της κυβέρνησης του Ταγίπ Ερντογάν, με τις συγκεντρώσεις να επεκτείνονται στην Άγκυρα και σε άλλες χώρες της Ευρώπης. Η καταστολή της χθεσινής διαδήλωσης από την αστυνομία έχει προκαλέσει διεθνή κατακραυγή. (in.gr)

;Πόλεμος και επιθέσεις
*Σε δύο επιθέσεις σκοτώνονται τουλάχιστον 7 ύποπτοι μαχητές της αλ Κάιντα στην κυβερνητική επαρχία Αμπιάν, στην Υεμένη. (Reuters)  
*Σε επίθεση ομάδας ενόπλων στην κεντρική φυλακή της Νιαμέι, πρωτεύουσας του Νίγηρα, σκοτώνονται τουλάχιστον 2 φύλακες.

;Νόμος και έγκλημα
*Στη Ρωσία τίθεται σε εφαρμογή η πλήρης απαγόρευση του καπνίσματος σε δημόσιους χώρους. (kathimerini.gr)

;Αθλητισμός
* Ο Ερυθρός Αστέρας κατακτά το Κύπελλο πρωταθλητριών Ευρώπης υδατοσφαίρισης ανδρών, κερδίζοντας με 8-7 στον τελικό της διοργάνωσης που ο ίδιος φιλοξένησε την Γιουγκ Ντουμπρόβνικ. Την 3η θέση κατέλαβε η Μπαρτσελονέτα, επικρατώντας της Παρτιζάν Βελιγραδίου με 11-10. (naftemporiki.gr) 
*Η Μπάγερν Μονάχου νικά με 3-2 τη Στουτγάρδη και γίνεται η πρώτη γερμανική ομάδα που κατακτά το τρεμπλ, μετά την κατάκτηση του Κυπέλλου Γερμανίας. Η Μπάγερν έχει κατακτήσει επίσης το πρωτάθλημα Γερμανίας και το Τσάμπιονς Λιγκ. (Τα Νέα)

## 2 Ιουνίου
;Πόλεμος και επιθέσεις
*Τουλάχιστον 8 μέλη των δυνάμεων ασφαλείας σκοτώνονται και αρκετοί πολίτες τραυματίζονται από έκρηξη παγιδευμένου αυτοκινήτου στο προάστιο Τζομπάρ της Δαμασκού. (CNN)

;Τραγωδίες
*Από ισχυρό σεισμό μεγέθους 6,2 βαθμών της κλίμακας Ρίχτερ, που έπληξε το κέντρο της Ταϊβάν, σκοτώνεται τουλάχιστον 1 άτομο. (CNN)

;Νόμος και έγκλημα
*Το Ανώτατο Συνταγματικό Δικαστήριο της Αιγύπτου αποφαίνεται ότι το υπό ισλαμική πλειοψηφία Κοινοβούλιο και η Συντακτική Συνέλευση της χώρας εξελέγησαν παράνομα.(AP διά Fox News)

;Επιστήμη και τεχνολογία
*Σύμφωνα με νέα έρευνα βρέθηκε ότι το γραφένιο ότι το ανθεκτικότερο υλικό στον κόσμο. (''Science Recorder'')

;Πολιτική και εκλογές
*Ο πρόεδρος της Παλαιστίνης Μαχμούντ Αμπάς διορίζει στην πρωθυπουργία το Ράμι Χαμντάλα, πρόεδρο του πανεπιστημίου της Ναμπλούς. (''Ynet'')

;Αθλητισμός
*Το Ράλι Ακρόπολις κερδίζει για πρώτη φορά στην καριέρα του ο Φινλανδός Γιάρι Λάτβαλα με VW Polo R. (to vima.gr)
*Η Κατερίνα Νικολαΐδου με χρόνο 8:32.92 στο σκιφ ελαφρών βαρών κατακτά χρυσό μετάλλιο στο ευρωπαϊκό πρωτάθλημα κωπηλασίας, που ολοκληρώνεται στη Σεβίλλη. (ethnos.gr)

## 3 Ιουνίου
;Πόλεμος και επιθέσεις
*Στη διάρκεια συγκρούσεων μεταξύ αντιπάλων του συριακού καθεστώτος και Αλεβιτών στο βόρειο Λίβανο σκοτώνονται 4 άτομα. (enet.gr)
*Σε βομβιστική επίθεση αυτοκτονίας στο ανατολικό Αφγανιστάν σκοτώνονται τουλάχιστον 9 παιδιά και 1 αστυνομικός, ενώ στους 16 ανέρχεται ο αριθμός των τραυματιών. (AFP διά ''Manila Bulletin'')
*Στην Τουρκία, ένταση επικρατεί το βράδυ της Δευτέρας στις μεγάλες πόλεις. Χιλιάδες διαδηλωτές, μαθητές και ενήλικοι, συγκρούονται με τις δυνάμεις ασφαλείας. (Newsnow.gr)
**Η ένωση γιατρών της Τουρκίας (TTB) αναφέρει ότι 1 άτομο σκοτώθηκε στο πάρκο Ταξίμ Γκεζί. (Xinhua)

;Καταστροφές και δυστυχήματα
*Από πυρκαγιά σε σφαγείο πουλερικών στην επαρχία Τζιλίν της βορειοανατολικής Κίνας, χάνουν τη ζωή τους τουλάχιστον 112 άνθρωποι και αρκετοί ακόμα αγνοούνται. (kathimerini.gr)
*Εκατοντάδες άνθρωποι εγκαταλείπουν τα σπίτια τους στην κεντρική Ευρώπη, εξαιτίας των πλημμυρών που προκάλεσαν οι χωρίς προηγούμενο βροχοπτώσεις των τελευταίων εβδομάδων. Στην Τσεχία, το μεγαλύτερο μέρος της χώρας έχει κηρυχθεί σε κατάσταση εκτάκτου ανάγκης, ενώ πλημμύρες έπληξαν και περιοχές της Γερμανίας, με απολογισμό τουλάχιστον 4 νεκρούς και 8 αγνοουμένους στις χώρες αυτές. Η ΝΑΥΤΕΜΠΟΡΙΚΗ

;Διεθνείς σχέσεις
*Υπογράφεται από 65 και πλέον χώρες η συνθήκη για το διεθνές εμπόριο συμβατικών όπλων. (''USA Today'')

;Πολιτική
*Περισσότεροι από 3 εκατομμύρια άτομα λαμβάνουν μέρος στην μεγαλύτερη στον κόσμο παρέλαση ομοφυλοφιλικής περηφάνιας στο Σάο Πάολο της Βραζιλίας. (''The Telegraph'') 
*Η κυβέρνηση του Μπαράκ Ομπάμα επεκτείνει τις κυρώσεις εναντίον του Ιράν, στοχεύοντας στην αυτοκινητοβιομηχανία και, για πρώτη φορά, στο νόμισμα της χώρας. (Xinhua) (Al Jazeera)

;Νόμος και έγκλημα
*Αρχίζει στο Φορτ Μιντ της πολιτείας Μέριλαντ των ΗΠΑ η δίκη του στρατιώτη Μπράντλι Μάνινγκ, για την υπόθεση διαρροής απόρρητου υλικού προς τα WikiLeaks. (AP δια ABC News)

;Πολιτισμός και τέχνες
*Το τηλεοπτικό δίκτυο RT γίνεται το πρώτο ειδησεογραφικό τηλεοπτικό δίκτυο που συμπληρώνει 1 δισεκατομμύριο προβολές στο YouTube. (RBTH)  (RT)

;Αθλητισμός
*Το αστέρι του NBA Τζέισον Κιντ αποσύρεται έπειτα από 19 σεζόν. (Reuters) 

## 4 Ιουνίου
;Πόλεμος και επιθέσεις
*Σε διήμερη απεργία κατέρχονται οι Τούρκοι δημόσιοι υπάλληλοι σε ένδειξη συμπαράστασης προς τους διαδηλωτές, ενώ και δεύτερος νεκρός αναφέρεται. (AFP μέσω ''The Daily Telegraph'')
*Ανακοινώνεται ότι τουλάχιστον 26 άνθρωποι, ανάμεσα στους οποίους 8 παιδιά και 6 γυναίκες, σκοτώθηκαν τη νύχτα της 2ας Ιουνίου από πύραυλο που έπληξε ένα χωριό κοντά στο Χαλέπι, στη βόρεια Συρία. (enet.gr)

;Πολιτισμός και τέχνες
*Η τηλεοπτική σειρά *[[The Sopranos]]* ψηφίστηκε ως η πιο καλογραμμένη σειρά όλων των εποχών από το Σωματείο Αμερικάνων Σεναριογράφων, ανάμεσα σε 101 σειρές. (naftemporiki.gr)

## 5 Ιουνίου
;Πόλεμος και επιθέσεις
*Ο συριακός κυβερνητικός στρατός θέτει υπό τον έλεγχό του την περιοχή του Κουσέιρ. (kathimerini.gr)

;Καταστροφές και δυστυχήματα
*Τουλάχιστον 44 άτομα σκοτώνονται από κεραυνό στο κρατίδιο Μπιχάρ της Ινδίας στη διάρκεια σφοδρής καταιγίδας. (''Independent Online'')

;Πολιτική και εκλογές
*Ο Ναγουάζ Σαρίφ ορκίζεται πρωθυπουργός του Πακιστάν και γίνεται ο πρώτος που εκλέγεται στο αξίωμα αυτό για 3η φορά στην ιστορία της χώρας. (enet.gr)
*Έπειτα από πρόταση μομφής, καταρρέει η μη αναγνωρισμένη διεθνώς κυβέρνηση στην ΤΔΒΚ (ψευδοκράτος) με πρωθυπουργό τον Ιρσέν Κιουτσούκ. Θα διεξαχθούν πρόωρες (παράνομες) εκλογές στα κατεχόμενα εδάφη στις 28 Ιουλίου. Η πρόταση υπερψηφίστηκε από τα τρία κόμματα της αντιπολίτευσης (Ρεπουμπλικανικό Τουρκικό Κόμμα, Κοινοτικής Δημοκρατίας και Δημοκρατικό Κόμμα) με 27 ψήφους, ενώ κατά της πρότασης ψήφισε το Κόμμα Εθνικής Ενότητας με 21 ψήφους.(in.gr)
*Ο Χουάν Πονσέ Ενρίλε παραιτείται από πρόεδρος της Γερουσίας στις Φιλιππίνες και προσωρινός πρόεδρος (pro tempore) εκλέγεται ο Χινγκόι Εστράδα μέχρι να αναλάβουν καθήκοντα τα μέλη του νέου Κογκρέσου, τον ερχόμενο Ιούλιο. (Rappler)
*Ο Γιάνεζ Γιάνσα, πρώην πρωθυπουργός της Σλοβενίας, καταδικάζεται σε φυλάκιση 2 ετών για υπόθεση δωροληψίας.(kathimerini.gr)

;Επιστήμη και τεχνολογία
*Ένα απολιθωμένο είδος που ανακαλύφθηκε πρόσφατα, ο *[[Archicebus achilles]]*,περιγράφεται ως το αρχαιότερο γνωστό από τα πρωτεύοντα. (BBC)

;Οικονομία
*Ανακοινώνεται ότι η Φινλανδία έχει βυθιστεί σε ύφεση, με το ΑΕΠ της να έχει συρρικνωθεί για δεύτερο συνεχόμενο τρίμηνο. (naftemporiki.gr)
*Η Κομισιόν ανακοινώνει ότι η Λεττονία πληροί τα κριτήρια ένταξης και θα γίνει το 18ο μέλος της ευρωζώνης από την 1η Ιανουαρίου του 2014. (Ο Φιλελεύθερος)

;Πολιτισμός και τέχνες
*Στον Ισπανό συγγραφέα Αντόνιο Μουνιόθ Μολίνα απονέμεται το βραβείο Πρίγκιπας της Αστούριας για το 2013. (euronews) 
*Στο Μπανγκλαντές αίρεται η απαγόρευση της πρόσβασης στο Youtube που ήταν σε ισχύ από το Σεπτέμβριο του 2012. (''Tri-Valley Herald'')

## 6 Ιουνίου
;Πόλεμος και επιθέσεις
*Σε ενέδρα που στήνουν ένοπλοι σε λεωφορείο στην κυβερνητική επαρχία Αλ Ανμπάρ του Ιράκ σκοτώνονται 10 αστυνομικοί των συνόρων και 5 πολίτες. (Reuters) 
*Δύο Τυνήσιοι στρατιώτες σκοτώνονται και 2 ακόμα τραυματίζονται από έκρηξη βόμβας στη διάρκεια της καταδίωξης μαχητών της αλ Κάιντα σε ορεινή περιοχή στα σύνορα με την Αλγερία. (ABC), (BBC)

;Τέχνες και κουλτούρα
*Στον Κέβιν Μπάρι απονέμεται το φετινό Διεθνές Λογοτεχνικό Βραβείο IMPAC Dublin. (BBC)
*Η Πάρις Τζάκσον, κόρη του Μάικλ Τζάκσον, νοσηλεύεται για εσκεμμένο αυτοτραυματισμό. (CNN)

;Νόμος και έγκλημα
*Η εφημερίδα *Guardian* αποκτά στην κατοχή της ένα αντίγραφο από ένα έγγραφο του Απριλίου, το οποίο αποκαλύπτει πως η εθνική υπηρεσία ασφαλείας των ΗΠΑ υποκλέπτει πληροφορίες με τη χρήση του προγράμματος PRISM, κατασκοπεύοντας τα ηλεκτρονικά μηνύματα και τη δραστηριότητα των πολιτών στο Διαδίκτυο, έχοντας άμεση πρόσβαση στα Google, Apple, Microsoft, Facebook, YouTube, Skype, Yahoo, Paltalk και AOL. Το ρεπορτάζ του Guardian δεν αναφέρει την προέλευση του εγγράφου.(''USA Today'') (PC World) (''The Guardian'')
*Σκοτώνεται ο Γάλλος ακτιβιστής της Αριστεράς Κλεμάν Μερίκ έπειτα από εναντίον του επίθεση στις 5 Ιουνίου στο Παρίσι από μια ομάδα σκίνχεντ. (News Limited) 

## 7 Ιουνίου
;Πόλεμος και επιθέσεις
*Τα Ηνωμένα Έθνη απευθύνουν έκκληση για την συγκέντρωση 4,4 δισ. δολαρίων σε βοήθεια για τους πρόσφυγες στη Συρία. Πρόκειται για το μεγαλύτερο ποσό σε ανθρωπιστική βοήθεια που ζητά ο ΟΗΕ στην ιστορία του. (Xinhua)

;Τέχνες και κουλτούρα
*Εμφανίζεται στο στούντιο των ειδήσεων του τηλεοπτικού καναλιού BBC η Ελισάβετ Β΄, κατά την ζωντανή παρουσίαση του δελτίου ειδήσεων. (''The Guardian'') (BBC)
*Η πρώτη χώρα στον κόσμο σε επισκέψεις είναι η Μπανγκόκ σύμφωνα με τον σχετικό κατάλογο του περιοδικού *[[Φορμπς (περιοδικό)|Φορμπς]]*. (''Forbes'')
*Ο Ρώσος πρόεδρος Βλαντίμιρ Πούτιν και η επί 30 χρόνια σύζυγός του, ανακοινώνουν σε ζωντανή τηλεοπτική εκπομπή το διαζύγιό τους.
(BBC)

;Καταστροφές και δυστυχήματα
*Από φωτιά σε λεωφορείο στην κινέζικη πόλη Ζιαμέν χάνουν τη ζωή τους τουλάχιστον 42 άνθρωποι και περισσότεροι από 30 τραυματίζονται. (AP διά ABC News)
*Από ανατροπή λεωφορείου σε ορεινό δρόμο του κρατιδίου Χιματσάλ Πραντές της Ινδίας, σκοτώνονται τουλάχιστον 18 άνθρωποι και άλλοι 14 τραυματίζονται. (BBC)

;Νόμος και έγκλημα
*Εγκρίνεται στην Καμπότζη ένας αμφιλεγόμενος νόμος που καθιστά παράνομη την άρνηση ότι το καθεστώς των Ερυθρών Χμερ διέπραξε κτηνωδίες. (BBC)

;Ποδόσφαιρο
*Ο Ιρλανδός ποδοσφαιριστής Ρόμπι Κιν γίνεται ο παίκτης με τις περισσότερες συμμετοχές στην εθνική Ιρλανδίας και σκοράρει ένα χατ τρικ φθάνοντας τα 59 τέρματα, που σημαίνει ότι είναι ο 5ος σκόρερ σε τέρματα στην ιστορία του ποδοσφαίρου της Ευρώπης, μετά τους Φέρεντς Πούσκας, Σάντορ Κότσις, Γκερτ Μίλερ και Μίροσλαβ Κλόζε. (Sky Sports) (''The Guardian'') (RTÉ)

## 8 Ιουνίου
;Πόλεμος και επιθέσεις
*Εμφύλιος πόλεμος στη Συρία: ο στρατός στη Συρία καταλαμβάνει την πόλη Αλ-Μπουάιντα αλ-Σαρκίγια. (Bloomberg)
*Στη διάρκεια συγκρούσεων ανάμεσα σε μέλη πολιτοφυλακής και σε διαδηλωτές στη Βεγγάζη, σκοτώνονται τουλάχιστον 27 άνθρωποι και άλλοι 117 τραυματίζονται. (''Tripoli Post'')

;Τέχνες και κουλτούρα
*Η πριγκίπισσα Μαντλέν της Σουηδίας παντρεύεται τον Αμερικανό βρετανικής καταγωγής επιχειρηματία Κρίστοφερ Ο' Νιλ σε πολυτελή τελετή. (''Washington Post'')

;Νόμος και έγκλημα
*Αποκαλύπτεται η ύπαρξη του Boundless Informant (Πληροφοριοδότη Χωρίς Σύνορα), ενός εργαλείου που χρησιμοποιείται από τις αρχές εθνικής ασφαλείας των ΗΠΑ για να παρακολουθούν κάθε χώρα στη Γη. (''The Guardian'') (Gizmodo)
*Υπογράφεται από τον κυβερνήτη Πίτερ Σάμλιν ο νόμος που καθιστά το Βερμόντ την 17η πολιτεία στην οποία αποποινικοποιείται η κατοχή μικρής ποσότητας κάνναβης. (''Los Angeles Times'')

;Πολιτική και εκλογές
*Σε νοσοκομείο της Πρετόρια εισάγεται ξανά και σε κρίσιμη κατάσταση ο πρώην πρόεδρος της Νότιας Αφρικής Νέλσον Μαντέλα, με λοίμωξη των πνευμόνων. (AP via News24) (BBC)
*Αποχωρεί το μακροβιότερο μέλος του κοινοβουλίου της Αυστραλίας, ο Μάικλ Πόλεϊ. (ABC Online)

;Αθλητισμός
*Στο τένις, η Σερένα Γουίλιαμς κερδίζει το μονό των γυναικών στο Ρολάν Γκαρός νικώντας τη Μαρία Σαράποβα. (USA Today)

## 9 Ιουνίου
;Διεθνείς σχέσεις
*Αρχίζουν ξανά οι διαπραγματεύσεις (σε επίπεδο εκπροσώπων) ανάμεσα στη Βόρεια και στη Νότια Κορέα στο χωριό Πανμουνιόμ στα σύνορα των 2 χωρών.(kathimerini.gr)

;Πολιτική και εκλογές
*Σε δημοψήφισμα που διεξάγεται στην Ελβετία οι πολίτες υπερψηφίζουν τον νέο νόμο για αυστηροποίηση της χορήγησης πολιτικού ασύλου, σε ποσοστό 79%, ενώ καταψήφισαν την πρόταση για αλλαγή στον τρόπο εκλογής των μελών της κυβέρνησης (να εκλέγονται από το λαό και όχι από το Κοινοβούλιο). (enet.gr)

;Πολιτισμός και τέχνες
*Στην 67η τελετή απονομής των βραβείων Τόνι τα μισά από τα βραβεία απονέμονται σε Αφροαμερικανούς συντελεστές. Το έργο *[[Kinky Boots]]* κατακτά 6 συνολικά βραβεία και ήταν υποψήφιο για 13. (Τα Νέα)

;Αθλητισμός
*Ο Ραφαέλ Ναδάλ πετυχαίνει νέο ρεκόρ, κατακτώντας το 8ο Ρολάν Γκαρός στο απλό των ανδρών, με νίκη επί του Ισπανού συμπατριώτη του Δαβίδ Φερέρ. Ο τελικός αμαυρώνεται από δύο διαδηλωτές, ένας εκ των οποίων πυροδότησε έναν εκρηκτικό μηχανισμό στο γήπεδο. Το συμβάν έφερε στη μνήμη το μαχαίρωμα της Μόνικα Σέλες το 1993 στη Γερμανία. (Reuters διά News24) 

## 10 Ιουνίου
;Πόλεμος και επιθέσεις
*Στη Συρία σφοδρές μάχες διεξάγονται το τελευταίο 24ωρο, καθώς οι αντάρτες εξαπολύουν νέα επίθεση εναντίον της αεροπορικής βάσης Μενάγκ στο Αλέπο. Πρόκειται για την τελευταία αεροπορική βάση που παραμένει υπό τον έλεγχο των κυβερνητικών δυνάμεων.
(Al Jazeera) 

;Καταστροφές και δυστυχήματα
*Εξαιτίας της υπερχείλισης του ποταμού Έλβα, οι αρχές στη Γερμανία απομακρύνουν τους κατοίκους 10 χωριών, ενώ μέχρι στιγμής στους 21 ανέρχεται ο αριθμός των νεκρών από τις πλημμύρες ανά την Κεντρική Ευρώπη. (CBC)

;Πολιτική και εκλογές
*Ο πρώην πρόεδρος του ιρανικού Κοινοβουλίου, Γκολάμ-Αλί Χαντάντ-Αντέλ, αποσύρει την υποψηφιότητά του για τις προσεχείς προεδρικές εκλογές, οι οποίες θα διεξαχθούν στις 14 Ιουνίου. (CNN) (Haaretz)

## 11 Ιουνίου
;Πολιτική και εκλογές
*Η ρωσική Δουμά εγκρίνει ομόφωνα τον νόμο για την ποινικοποίηση της προώθησης μη παραδοσιακών σεξουαλικών σχέσεων. Ο νόμος τίθεται σε ισχύ απο τις 30 Ιουνίου.
*Έπειτα από 75 χρόνια λειτουργίας η ΕΡΤ παύει να υφίσταται ως ραδιοτηλεοπτικός οργανισμός και κατά συνέπεια ως νομικό πρόσωπο. Η Κυβέρνηση Σαμαρά μέσω του κοινοβουλευτικού της εκπροσώπου Σ. Κεδίκογλου ανακοίνωσε τις πρωινές ώρες την απόφαση και λίγο μετά τις 10 το βράδυ τα κανάλια της ΕΡΤ καθώς και η ραδιοφωνία της έπαψαν σταδιακά να λειτουργούν και να εκπέμπουν. Παράλληλα ο εκπρόσωπος της κυβέρνησης ανακοίνωσε την επαναλειτουργία της ΕΡΤ κάτω από άλλες συνθήκες σε 3 μήνες. (enet.gr)
*Νέος πρόεδρος του Ναουρού εκλέγεται ο Μπάρον Γουάκα. (RNZI)

;Επιστήμη και τεχνολογία
*Εκτοξεύεται η 5η επανδρωμένη διαστημική πτήση της Κίνας Shenzhou 10 με πλήρωμα 3 αστροναύτες για μια αποστολή που θα διαρκέσει 15 ημέρες. (BBC) (CNN)

## 12 Ιουνίου
;Πόλεμος και επιθέσεις
*Οι αυστριακές ειρηνευτικές δυνάμεις του ΟΗΕ αρχίζουν να αποσύρονται από τα Υψώματα του Γκολάν. (AP μέσω ''Idaho Statesman'')

;Περιβάλλον και υγεία
*Η Ινδία απαγορεύει το παυσίπονο dextropropoxyphene, ακολουθώντας το παράδειγμα και άλλων χωρών. (''The Hindu'')

;Πολιτική και εκλογές
*Σύμφωνα με νέα στοιχεία από τη UNICEF 150 εκατομμύρια παιδιά σε όλο τον κόσμο εργάζονται παράνομα. (''Pakistan Daily Times'')
*Η ρωσική Δούμα εγκρίνει νομοσχέδιο με το οποίο απαγορεύεται η "ομοφυλοφιλική προπαγάνδα". (CBS News) 

;Επιστήμη
*Ο Χάρμιντερ Ντούα ανακοινώνει την ανακάλυψη ενός νέου στρώματος του κερατοειδούς χιτώνα του ανθρώπινου ματιού, που παίρνει το όνομα **[[στρώμα του Ντούα]]**. (''Popular Science'')
*Με βάση νέα έρευνα, το υψόμετρο διαδραματίζει ρόλο στη γλωσσική εξέλιξη, κάτι που εξηγεί τους λόγους για τους οποίους οι **διαπεραστικοί ήχοι** (άφωνα σύμφωνα που προφέρονται με τη γλωττίδα- ejective sounds) είναι δημοφιλείς σε περιοχές με μεγάλο υψόμετρο.(''Scientific American'')

## 13 Ιουνίου
;Πόλεμος και επιθέσεις
*Οι ΗΠΑ συμπεραίνουν ότι το καθεστώς του προέδρου Μπασάρ αλ Άσαντ της Συρίας έχει κάνει χρήση χημικών όπλων. (ABC News)

;Οικονομία
*Σε γενική απεργία κατέρχονται τα συνδικάτα στην Ελλάδα έπειτα από το κλείσιμο της ΕΡΤ από την κυβέρνηση. (France 24)

;Καταστροφές και δυστυχήματα
*Σε σύγκρουση τρένων στο Μπουένος Άιρες της Αργεντινής σκοτώνονται 3 άνθρωποι και τουλάχιστον 150 άλλοι τραυματίζονται. (CNN)
*Από έκρηξη σε εργοστάσιο χημικών στο Γκέισμαρ της Λουιζιάνα σκοτώνονται 2 άτομα και άλλα 75 τραυματίζονται. (Reuters) 

;Πολιτική
*Ο σημερινός πρόεδρος της Ζιμπάμπουε, Ρόμπερτ Μουγκάμπε, αποφασίζει ότι οι γενικές εκλογές θα διεξαχθούν στις 31 Ιουλίου 2013, παρότι ο κυριότερος αντίπαλός του, Μόργκαν Τσβανγκιράι απορρίπτει την πρόταση αυτή, κάνοντας λόγο για "παραβίαση του Συντάγματος". (allAfrica)

## 14 Ιουνίου

;Καταστροφές και δυστυχήματα
*Σε εξέλιξη βρίσκεται επιχείρηση για τη διάσωση επιζώντων από την ανατροπή πορθμείου που μετέφερε 60 άτομα στα ανοικτά των ακτών του νησιού Μπούριας στις Φιλιππίνες. Μέχρι στιγμής έχουν σωθεί 34 άνθρωποι και έχει επιβεβαιωθεί ο θάνατος τουλάχιστον ενός. (ABC Online), (BBC)
*Μία ημέρα μετά την έκρηξη σε εργοστάσιο χημικών στη Λουιζιάνα με απολογισμό 2 νεκρούς και 75 τραυματίες, σε άλλη έκρηξη σε εργοστάσιο στην ίδια περιοχή σκοτώνεται 1 άτομο και 5 ακόμα τραυματίζονται, στο Ντόναλντσονβιλ της Λουιζιάνα. (NBC) (CNN)

;Πολιτική και εκλογές
*Στις κάλπες για τις προεδρικές και τις τοπικές εκλογές προσέρχονται οι πολίτες στο Ιράν. (AP διά Fox News LA)
**Ο μετριοπαθής Χασάν Ρουχανί εκλέγεται νέος πρόεδρος, με δεύτερο το συντηρητικό Μοχάμαντ Μπαγκέρ Γκαλιμπάφ. (Press TV)  (Reuters διά Thomson Reuters Foundation)  (BBC)

;Επιστήμη και τεχνολογία
*Την πρώτη του πτήση πραγματοποιεί το αεροσκάφος Airbus A350 XWB από το αεροδρόμιο της Τουλούζης-Μπλανιάκ. (BBC) (CNN)

## 15 Ιουνίου
;Πόλεμος και επιθέσεις
*Τουλάχιστον 6 στρατιώτες σκοτώνονται στη διάρκεια συγκρούσεων ανάμεσα σε δυνάμεις του λιβυκού στρατού και σε ένοπλους διαδηλωτές στη Βεγγάζη. (BBC) (Reuters) 
*Από έκρηξη βόμβας σε λεωφορείο στην πόλη Κουέτα του Πακιστάν, σκοτώνονται τουλάχιστον 11 άνθρωποι και 22 ακόμα τραυματίζονται. (BBC)

;Διεθνείς σχέσεις
*Ο Αιγύπτιος πρόεδρος Μοχάμεντ Μόρσι διακόπτει τις διπλωματικές σχέσεις με τη Συρία και διατάσσει το κλείσιμο της αιγυπτιακής πρεσβείας στη Δαμασκό. (Sky News)

## 16 Ιουνίου
;Πόλεμος και επιθέσεις
*Σε σειρά βομβιστικών επιθέσεων με παγιδευμένα αυτοκίνητα στο κέντρο και στα νότια του Ιράκ σκοτώνονται τουλάχιστον 20 άτομα. (BBC)
*Βομβιστές επιτίθενται στην οικία του ιδρυτή του Πακιστάν, Μουχάμαντ Αλί Τζίναχ σκοτώνοντας έναν αστυνομικό και τραυματίζοντας ένα ακόμα άτομο στο Μπαλοχιστάν του Πακιστάν. (CNN)

;Πολιτική και εκλογές
*Ο πρόεδρος της Ζιμπάμπουε Ρόμπερτ Μουγκάμπε συμφωνεί να αναβάλει τις εκλογές έπειτα από πιέσεις από ηγέτες της περιοχής. (''Financial Times'')

;Αθλητισμός
*Στο γκολφ, ο Άγγλος Τζάστιν Ρόουζ κατακτά το Αμερικανικό Όπεν για το έτος 2013. (ABC Online)

## 17 Ιουνίου
;Διεθνείς σχέσεις
*Ανοίγει τις εργασίες της η 39η σύνοδος κορυφής των G8 στη Βόρεια Ιρλανδία με τον εμφύλιο πόλεμο στη Συρία ως ένα από τα κυριότερα θέματα συζήτησης. (BBC)

;Πολιτική και εκλογές
*Παραιτείται ο πρωθυπουργός της Τσεχίας Πετρ Νέτσας, έπειτα από την αποκάλυψη ενός σκανδάλου διαφθοράς με πρωταγωνίστρια την διευθύντρια του προσωπικού του γραφείου. (imerisia.gr)
*Συσκέπτονται οι τρεις αρχηγοί των κομμάτων της κυβέρνησης στην Ελλάδα, με το θέμα του κλεισίματος της ΕΡΤ να παραμένει το σημαντικότερο σημείο διαφωνίας τους. Ο Αντώνης Σαμαράς προτείνει προσωρινή διακομματική διοικούσα επιτροπή και εξαγγέλλει ανασχηματισμό της κυβέρνησης μετά το προγραμματισμένο συνέδριο της ΝΔ, που θα αρχίσει στις 28 Ιουνίου. (enet.gr)
**Η ΕΡΤ θα παραμείνει ανοιχτή μέχρι να γίνει ο νέος φορέας, με απόφαση του Συμβουλίου της Επικρατείας. 
(in.gr)
*Στη Βραζιλία λαμβάνουν χώρα στο Ρίο ντε Τζανέιρο και επεκτείνονται σε άλλες πόλεις οι μεγαλύτερες διαδηλώσεις εναντίον της κυβερνητικής διαφθοράς και της αστυνομικής βίας, έπειτα από 21 χρόνια. (kathimerini.gr)

## 18 Ιουνίου
;Πόλεμος και επιθέσεις
*Αρκετοί στρατιώτες σκοτώνονται έπειτα από επίθεση σε στρατιωτική αποθήκη οπλισμού στην πόλη Ντοντό της Μοζαμβίκης. (BBC)
*Από βομβιστική επίθεση καμικάζι σε τέμενος Σιιτών στη Βαγδάτη, σκοτώνονται τουλάχιστον 20 άνθρωποι. (kathimerini.gr)
*Η κυβέρνηση του Μαλί και οι αντάρτες Τουαρέγκ υπογράφουν συμφωνία για κατάπαυση του πυρός. (Xinhua)

;Καταστροφές και δυστυχήματα
*Εξαιτίας μουσώνα χάνουν τη ζωή τους τουλάχιστον 65 άτομα από κατολισθήσεις που προκλήθηκαν από τις καταρρακτώδεις βροχές και τις πλημμύρες στη βόρεια Ινδία. (ethnos.gr)

;Επιστήμη και τεχνολογία
*Το διαστημικό τηλεσκόπιο "Χέρσελ" του Ευρωπαϊκού Οργανισμού Διαστήματος (ESA), σταμάτησε να λειτουργεί, ολοκληρώνοντας την αποστολή του 4 χρόνια μετά την εκτόξευσή του. Γίνεται γνωστό ότι περιφέρεται «νεκρό» γύρω από τον Ήλιο, σε απόσταση 2,14 εκατ. χλμ από τον πλανήτη μας. (enet.gr)
*Η Huawei παρουσιάζει το λεπτότερο έξυπνο κινητό (smartphone) στον κόσμο, το Ascend P6. (BBC)
*Ο Tianhe-2 ονομάζεται ο ταχύτερος υπερυπολογιστής στον κόσμο. (China Daily)
*Σύμφωνα με νέα στοιχεία, υπάρχουν στη Σελήνη ως και 280 κρατήρες που προηγουμένως δεν ήταν γνωστοί.(''International Business Times'')

;Διεθνείς σχέσεις
*Ολοκληρώνεται η σύνοδος κορυφής των G8 με τις χώρες να συμφωνούν σε "ένα σχέδιο 7 σημείων" για ειρήνη στη Συρία. (ABC Online)

;Αθλητισμός
*Η Ισπανία κατακτά για 4η φορά το Ευρωπαϊκό πρωτάθλημα ποδοσφαίρου Ελπίδων νικώντας την Ιταλία με 4-2 και αναδεικνύεται πρωταθλήτρια Ευρώπης. (Ναυτεμπορική) 

## 19 Ιουνίου
;Επιθέσεις
*Στη βόρεια Νιγηρία από επίθεση ενόπλων σε χωριό στο κρατίδιο Σαμφάρα σκοτώνονται 48 άνθρωποι. Η επίθεση έγινε σε αντίποινα εναντίον της δράσης της τοπικής πολιτοφυλακής. (kathimerini.gr)
*Σε επίθεση της Αλ Σαμπάαμπ εναντίον βάσης του Αναπτυξιακού Προγράμματος των Ηνωμένων Εθνών στο Μογκαντίσου σκοτώνονται 22 άτομα. (Reuters) 

;Διεθνή
*Σε έκθεση του ΟΗΕ αναφέρεται ότι περισσότεροι από 45,2 εκατ. άνθρωποι ζούσαν το 2012 μακριά από τις εστίες τους και ο αριθμός αυτός είναι ο μεγαλύτερος που έχει καταγραφεί από το 1994. (tanea.gr)

;Νόμος και έγκλημα
*Σε φυλάκιση με αναστολή και σε υψηλά χρηματικά πρόστιμα για φοροδιαφυγή καταδικάζονται από ιταλικό δικαστήριο οι σχεδιαστές μόδας Ντομένικο Ντόλτσε και Στέφανο Γκαμπάνα. (Reuters μέσω ''The Globe and Mail'')

## 20 Ιουνίου
;Πόλεμος και επιθέσεις
*Τα Ηνωμένα Έθνη κατηγορούν τον στρατό του Ισραήλ για βασανισμούς παιδιών από την Παλαιστίνη και ότι τα χρησιμοποιούν σαν ανθρώπινες ασπίδες. (Reuters) 

;Καταστροφές
*Τους 150 φτάνει ο αριθμός των νεκρών από τις πλημμύρες στη βόρεια Ινδία. (BBC News)
*Από έκρηξη σε αποθήκη πυροτεχνημάτων στο Κοτό ντι Λακ του Κεμπέκ σκοτώνονται 2 άτομα. (CBC)

;Αθλητισμός
*Στην καλαθοσφαίριση, οι Μαϊάμι Χιτ νικούν τους Σαν Αντόνιο Σπερς στους τελικούς του ΝΒΑ με 4–3, διατηρώντας τον τίτλο τους. Ο Λεμπρόν Τζέιμς ψηφίζεται ο πολυτιμότερος παίκτης των τελικών για δεύτερη συνεχόμενη χρονιά. (AP μέσω ESPN)

## 21 Ιουνίου
;Πόλεμος και επιθέσεις
*Σε επίθεση αυτοκτονίας σε σιιτικό ναό της πόλης Πεσαβάρ στο βορειοδυτικό Πακιστάν σκοτώνονται 15 άτομα και άλλα 20 τραυματίζονται.(''Bangkok Post'')

;Καταστροφές
*Οι αρχές στη Λετονία ανακοινώνουν ότι από πυρκαγιά στη διάρκεια της νύχτας καταστράφηκε το Κάστρο της Ρίγα, το μεσαιωνικό φρούριο που στεγάζει το Εθνικό Ιστορικό Μουσείο και την προεδρική κατοικία της χώρας.(EuroNews) 
**Για "εθνική καταστροφή" κάνει λόγο ο πρόεδρος Άντρις Μπέρζινς, ο οποίος επισκέφτηκε τον τόπο της καταστροφής. (Russia Today)

;Υγεία
*Η Ταϊβάν ανακοινώνει το πρώτο κρούσμα ιού H6N1 σε άνθρωπο. (''Focus Taiwan'')

;Νόμος και έγκλημα
*Οι ΗΠΑ απαγγέλλουν κατηγορίες για κατασκοπεία εναντίον του Έντουαρντ Σνόουντεν. (''The Washington Post'')

## 22 Ιουνίου

;Οικονομία
*Πορεία εναντίον της ανεργίας πραγματοποιούν 100.000 εργαζόμενοι και άνεργοι στη Ρώμη, στην πρώτη μεγάλη διαδήλωση εναντίον της κυβέρνησης του Ενρίκο Λέτα. (Al Jazeera)

;Επιστήμη και τεχνολογία
*Η ομάδα Anonymous ισχυρίζεται ότι κατάφερε να κλέψει στρατιωτικά έγγραφα από τη Βόρεια Κορέα. Τα εν λόγω έγγραφα πρόκειται να δημοσιοποιηθούν στις 25 Ιουνίου, επέτειο έναρξης του Πολέμου της Κορέας. (''The Diplomat'')

;Αθλητισμός
*Στο μηχανοκίνητο αθλητισμό, οι Τομ Κρίστενσεν, Άλαν Μακνίς και Λοΐκ Ντιβάλ με Audi κερδίζουν το Ράλι 24 ωρών του Λε Μαν για το 2013, ενώ ο Δανός οδηγός Άλαν Σίμονσεν υποκύπτει στα τραύματά του όταν το αυτοκίνητό του εκτρέπεται από την πορεία του. (''The Guardian'') (''Speed Channel'')

## 23 Ιουνίου
;Πόλεμος και επιθέσεις
*Σε συγκρούσεις ανάμεσα σε φυλές στην Κένυα σκοτώνονται 16 άνθρωποι και τουλάχιστον 20 άλλοι τραυματίζονται. (Muscatine Journal)

;Τέχνες και κουλτούρα
*Αρκετοί τόποι στη Βόρεια Κορέα ονομάζονται Μνημεία Παγκόσμιας Κληρονομιάς από την UNESCO. (ABC)

;Καταστροφές και δυστυχήματα
*Ο αριθμός των νεκρών από τις πλημμύρες που ενέσκηψαν στη βόρεια Ινδία ανήλθε σε 6.500 και πλέον, καθώς δυνάμεις του ινδικού στρατού αγωνίζονται να φτάσουν τις χιλιάδες ατόμων που παραμένουν αβοήθητοι στα βορειοδυτικά της χώρας. (Al Jazeera)
*Τουλάχιστον 18 Ρουμάνοι σκοτώνονται και άλλοι 32 τραυματίζονται σε δυστύχημα με λεωφορείο στο Μαυροβούνιο. (Huffington Post)
*Στην Κεντροαφρικανική Δημοκρατία, από την κατάρρευση στοάς στην οποία εκτελούνταν εργασίες έπειτα από σφοδρές βροχοπτώσεις σκοτώνονται 37 άτομα. (kathimerini.gr)

;Διεθνείς σχέσεις
*Έπειτα από την αποτυχία των ΗΠΑ να πείσουν τις αρχές του Χονγκ Κονγκ να τον εκδώσουν, ο Αμερικανός πληροφοριοδότης και πρώην υπάλληλος της CIA Έντουαρντ Σνόουντεν φεύγει για τη Μόσχα. (Al Jazeera) (''The Guardian'')

;Πολιτική και εκλογές
*Στις κάλπες για τις βουλευτικές εκλογές προσέρχονται οι ψηφοφόροι στην Αλβανία, με έναν ακτιβιστή να σκοτώνεται από πυρά κοντά σε εκλογικό κέντρο στην πόλη Λατς. (Al Jazeera) (BBC), (AFP μέσω Yahoo New Zealand)
*Ο πρόεδρος της Παλαιστινιακής Αρχής, Μαχμούντ Αμπάς, αποδέχεται την παραίτηση του πρωθυπουργού Ράμι Χαμντάλα, η οποία είχε υποβληθεί από την περασμένη Πέμπτη. (Reuters) 

;Αθλητισμός
*Στο κρίκετ, η Ινδία νικά οριακά την Αγγλία με 5 ρόνια και κερδίζει το ICC Champions Trophy για το 2013 στο γήπεδο κρίκετ του Ένγκμπαστον στην αγγλική πόλη Μπέρμινγκχαμ. (AFP μέσω Yahoo! Sports Australia)
*Ο Αμερικανός κασκαντέρ Νικ Βαλέντα γίνεται το πρώτο πρόσωπο που διασχίζει πάνω σε καλώδιο υψηλής τάσης τη Χαράδρα του ποταμού Λιτλ Κολοράντο κοντά στο Γκραντ Κάνιον. (Canadian Press μέσω CBC)

## 24 Ιουνίου
;Πόλεμος και επιθέσεις
*Στη διάρκεια των διήμερων συγκρούσεων ανάμεσα στο στρατό του Λιβάνου και σε υποστηρικτές του σαλαφιστή κληρικού Αχμέντ αλ Ασίρ γύρω από το στρατόπεδο Άιν ελ Χιλουέχ κοντά στη Σιδόνα σκοτώνονται περί τους 15 στρατιώτες και τραυματίζονται άλλοι 38. (Al Jazeera)

;Νόμος και έγκλημα
*Ο πρώην πρωθυπουργός της Ιταλίας Σίλβιο Μπερλουσκόνι κρίνεται ένοχος για κατάχρηση εξουσίας και για ερωτικές σχέσεις με μια ανήλικη ιερόδουλη και καταδικάζεται σε φυλάκιση 7 ετών. (CNN)
*Ο πρώην υπάλληλος της CIA Έντουαρντ Σνόουντεν, ο οποίος κατηγορείται από τις ΗΠΑ για κατασκοπεία αναφορικά με τις αποκαλύψεις που έκανε για την ηλεκτρονική παρακολούθηση που ασκούν οι ΗΠΑ και η Βρετανία, μεταβαίνει στον Ισημερινό με την υποστήριξη του Τζούλιαν Ασάντζ και με ταξιδιωτικά «έγγραφα για πρόσφυγα». (Η Φωνή της Ρωσίας) (enet.gr)

;Πολιτική και εκλογές
*Στην Ελλάδα, ανακοινώνεται η σύνθεση της νέας κυβέρνησης του Αντώνη Σαμαρά, η οποία υποστηρίζεται μόνο από τη ΝΔ και το ΠΑΣΟΚ, μετά την αποχώρηση της ΔΗΜΑΡ. Αντιπρόεδρος και υπουργός Εξωτερικών διορίζεται ο Ευάγγελος Βενιζέλος. (kathimerini.gr)

;Αθλητισμός
*Οι Chicago Blackhawks νικούν τους Boston Bruins με 3–2 στο έκτο παιχνίδι των τελικών του Κυπέλλου Στάνλεϊ, κατακτώντας το τρόπαιο. (NHL), (CBC)

## 25 Ιουνίου
;Πολιτική και εκλογές
*Στη Λιβύη εκλέγεται επικεφαλής της Εθνοσυνέλευσης ο Νούρι Αμπουσαχμάιν, ανεξάρτητος βουλευτής. (kathimerini.gr)
*Στο Κατάρ, Εμίρης γίνεται ο Ταμίμ μπιν Χαμάντ αλ Θανί, έπειτα από την παραίτηση του πατέρα του, Χαμάντ μπιν Χαλίφα.(tanea.gr)
*Ορκίζεται η πρώτη κυβέρνηση ανάμεσα σε ΠΑΣΟΚ και σε ΝΔ, με πρωθυπουργό τον Αντώνη Σαμαρά. (Capital.gr)

;Νόμος και έγκλημα
*Ο πρόεδρος της Ρωσίας Βλαντίμιρ Πούτιν επιβεβαιώνει ότι ο Έντουαρντ Σνόουντεν βρίσκεται πλέον στην περιοχή του διεθνούς αεροδρομίου της Μόσχας. Η Ρωσία απορρίπτει το αίτημα των ΗΠΑ να εκδοθεί ο Σνόουντεν. (Fox News)

;Επιστήμη και τεχνολογία
*Το κινέζικο διαστημικό σκάφος Shenzhou 10 επιστρέφει ασφαλές στη Γη, έχοντας ολοκληρώσει την 15ήμερη αποστολή του.
(CBS News) 

## 26 Ιουνίου
;Πόλεμος και επιθέσεις
*Τουλάχιστον 9 άτομα σκοτώνονται και αρκετά ακόμα τραυματίζονται από έκρηξη βόμβας στο Καράτσι του Πακιστάν. (''The Express Tribune''), (DAWN)

;Δυστυχήματα
*Από τη συντριβή ινδικού στρατιωτικού αεροσκάφους σκοτώνονται 20 άτομα κατά την επιχείρηση ανεύρεσης επιζώντων στο κρατίδιο Ουταραχάντ της Ινδίας (νεκροί είναι όλοι οι επιβαίνοντες). (AAP μέσω News Limited) 

;Πολιτική και εκλογές
*Στις κάλπες προσέρχονται οι πολίτες της Μογγολίας για τις προεδρικές εκλογές. (kerdos.gr)
**Ο Τσαχιάγκιϊν Ελμπεγκντόρζ επανεκλέγεται πρόεδρος. (Associated Press μέσω The Globe and Mail)
*Στην Αυστραλία ο Κέβιν Ραντ εκλέγεται για δεύτερη φορά στην ηγεσία του Εργατικού Κόμματος, επικρατώντας της μέχρι σήμερα προέδρου του κόμματος, Τζούλια Γκίλαρντ. (News Limited) 

## 27 Ιουνίου
;Οικονομία
*Οι Ευρωπαίοι ηγέτες συμφωνούν να στηρίξουν τη συμφωνία σχετικά με τους νέους κανόνες που θα αφορούν την εκκαθάριση των προβληματικών τραπεζών, χωρίς να προκληθεί αναταραχή και χωρίς να επιβαρυνθούν οι φορολογούμενοι. (Reuters)  (taxheaven.gr)

;Πολιτική και εκλογές
*Ο Κέβιν Ραντ ορκίζεται νέος πρωθυπουργός της Αυστραλίας. (ABC News Australia)

;Επιστήμη και τεχνολογία
*Τοποθετείται σε τροχιά από τη NASA το τηλεσκόπιο IRIS, με το οποίο θα διερευνηθούν οι ελάχιστα εξερευνημένες μέχρι σήμερα περιοχές του Ήλιου. (Η Φωνή της Ρωσίας)

## 28 Ιουνίου
;Πόλεμος και επιθέσεις
*Ένα άτομο σκοτώνεται από πυρά και 4 ακόμα τραυματίζονται σε επίθεση σε γραφείο κόμματος στην πόλη Ζαγκαζίγκ της Αιγύπτου. (Reuters) 

;Τέχνες και κουλτούρα
*Ο πρώην πρόεδρος της Βενεζουέλας Ούγο Τσάβες κερδίζει μετά θάνατον το Εθνικό Βραβείο Σιμόν Μπολίβαρ για τη Δημοσιογραφία. (''Mail & Guardian Online'')

;Οικονομία
*Η News Corp. ολοκληρώνει τη διαίρεσή της σε 2 εταιρείες, δημιουργώντας την 21st Century Fox. (''LA Times'')
*Η κοινοπραξία Shah Deniz ανακοίνωσε ότι επέλεξε τον Διαδριατικό Αγωγό Φυσικού Αερίου (TAP), που το κατασκευασθέν τμήμα θα διέρχεται από την Ελλάδα, την Αλβανία και την Ιταλία, για την μεταφορά του φυσικού αερίου από το κοίτασμα Σαχ Ντενίζ ΙΙ της Κασπίας, απόφαση που πρακτικά ακυρώνει την κατασκευή του ανταγωνιστικού βορειότερου αγωγού Ναμπούκο.(''Το Βήμα'')
 
;Νόμος και έγκλημα
*Ο γάμος μεταξύ ομοφυλοφίλων στην πολιτεία της Καλιφόρνια επιτρέπεται εκ νέου, έπειτα από απόφαση του Ανωτάτου Δικαστηρίου των Ηνωμένων Πολιτειών, που αμφισβήτησε την νομιμότητα της απαγόρευσης του γάμου των ομοφυλοφίλων. Οι δύο γυναίκες, που επέτυχαν να ακυρώσουν μέσω των συνηγόρων τους την Πρόταση 8 του Ανωτάτου Δικαστηρίου, αναμένεται να παντρευτούν στο Σαν Φρανσίσκο.(NBC News)

;Αθλητισμός
*Ο πρώην αρχηγός της ομάδας κρίκετ του Πακιστάν Σαλμάν Μπατ παραδέχεται τα στημένα παιχνίδια του 2010, ζητώντας συγνώμη. (''The News International'')

## 29 Ιουνίου
;Δυστυχήματα και καταστροφές
*Από συντριβή ελικοπτέρου στη νότια Ελβετία σκοτώνονται 4 άνδρες, συμπεριλαμβανομένου του κυβερνήτη. (AP via News24)
*Σε δήλωση ενός βουλευτή του Ουταραχάντ αναφέρεται ότι ο πραγματικός αριθμός των θυμάτων από τις πλημμύρες στην περιοχή αυτή της Ινδίας είναι 10.000 νεκροί, δεκαπλάσιος από τους επίσημους υπολογισμούς. (''Hindustan Times'') 

;Διεθνείς σχέσεις
*Ο Αμερικανός αντιπρόεδρος Τζο Μπάιντεν καλεί τον Ισημερινό να αρνηθεί να δώσει άσυλο στον Έντουαρντ Σνόουντεν. (''The Independent'') 

;Πολιτική και εκλογές
*Μεγάλο πλήθος διαδηλωτών συγκεντρώνονται στο Κάιρο, για να διαμαρτυρηθούν εναντίον της κυβέρνησης του Μοχάμεντ Μόρσι. (BBC)

## 30 Ιουνίου
;Πόλεμος και επιθέσεις
*Σε επίθεση με βόμβα στο βορειοδυτικό Πακιστάν σκοτώνονται τουλάχιστον 11 άνθρωποι και άλλοι 19 τραυματίζονται. (AP μέσω Fox News)

;Δυστυχήματα
*Τουλάχιστον 30 άτομα σκοτώνονται από ανάφλεξη βυτιοφόρου σε πολυσύχναστο δρόμο έξω από την Καμπάλα, πρωτεύουσα της Ουγκάντα. (Reuters) 

;Πολιτική και εκλογές
*Ο ρώσος πρόεδρος Βλαντίμιρ Πούτιν υπογράφει τον νόμο που ψήφισε ομόφωνα η Ρωσική Δουμά για την ποινικοποίηση της προώθησης μη παραδοσιακών σεξουαλικών σχέσεων.
*Ο πρώην πρόεδρος των Φιλιππίνων Τζόζεφ Εστράδα ορκίζεται δήμαρχος της Μανίλα. (Rappler)

;Αθλητισμός
*Η Βραζιλία νικά την Ισπανία με 3-0 στον τελικό και κατακτά για 4η φορά στην ιστορία της το Κύπελλο Συνομοσπονδιών ΦΙΦΑ.(BBC Sport) 
* Στο γκολφ, η Ίνμπι Παρκ από τη Νότια Κορέα κερδίζει το αμερικανικό πρωτάθλημα όπεν γυναικών και γίνεται η 4η γυναίκα που κατακτά 3 σημαντικές διοργανώσεις του αθλήματος σε μία αγωνιστική περίοδο. (AP μέσω ESPN)

## Παραπομπές
 06